VILNIAUS RAJONO SAVIVALDYBĖS TARYBA

SPRENDIMAS

DĖL VILNIAUS R. GLITIŠKIŲ VAIKŲ DARŽELIO STRUKTŪROS PERTVARKYMO

IR NUOSTATŲ PATVIRTINIMO

2024 m. rugpjūčio 30 d. Nr. T3-247

Vilnius

Vadovaudamasi Lietuvos Respublikos vietos savivaldos įstatymo 6 straipsnio 8 punktu, 15 straipsnio 2 dalies 9 punktu, Lietuvos Respublikos biudžetinių įstaigų įstatymo 5 straipsnio 3 dalies 1 ir 8 punktais, 4 dalimi ir 7 straipsniu, Lietuvos Respublikos švietimo įstatymo 43 straipsnio 3 ir 4 dalimis, 44 straipsnio 4 dalimi, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo, mokslo ir sporto ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, bei atsižvelgdama į Vilniaus rajono savivaldybės mero 2024 m. birželio 17 d. potvarkį Nr. M22-946 „Dėl Vilniaus rajono savivaldybės neformaliojo švietimo įstaigų nuostatų tvirtinimo“, Vilniaus rajono savivaldybės taryba nusprendžia:

1.	Pertvarkyti Vilniaus r. Glitiškių vaikų darželio struktūrą pakeičiant paskirtį iš darželio į lopšelį-darželį.

2.	Pakeisti Vilniaus r. Glitiškių vaikų darželio pavadinimą iš Vilniaus r. Glitiškių vaikų darželio į Vilniaus r. Glitiškių vaikų lopšelį-darželį.

3.	Patvirtinti Vilniaus r. Glitiškių vaikų lopšelio-darželio nuostatus (pridedama).

4.	Įgalioti Vilniaus r. Glitiškių vaikų darželio direktorių pasirašyti Vilniaus r. Glitiškių vaikų lopšelio-darželio nuostatus, įregistruoti juos Juridinių asmenų registre bei atlikti kitus su tuo susijusius veiksmus teisės aktų nustatyta tvarka.

5.	Įpareigoti Vilniaus r. Glitiškių vaikų darželio direktorių teisės aktų nustatyta tvarka ir terminais paskelbti apie 2 punkte nurodyto pavadinimo pakeitimą ir ne vėliau kaip per vieną mėnesį nuo šio sprendimo priėmimo dienos pranešti raštu kiekvieno ugdytinio tėvams (globėjams) apie sprendimą dėl Vilniaus r. Glitiškių vaikų darželio struktūros pertvarkos.

6.	Pripažinti netekusiu galios nuo 3 punkte patvirtintų nuostatų įregistravimo Juridinių asmenų registre dienos Vilniaus rajono savivaldybės tarybos 2021 m. gegužės 28 d. sprendimo Nr. T3-139 „Dėl kai kurių Vilniaus rajono ugdymo įstaigų reorganizavimo, reorganizavimo sąlygų aprašų bei nuostatų patvirtinimo“ 2.6. papunktį.

7.	Paskelbti sprendimą Teisės aktų registre ir Vilniaus rajono savivaldybės tinklalapyje.

Savivaldybės meras	Robert Duchnevič